|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **דף עבודה: כתב הגנה במשפט אשת פוטיפר נגד יוסף**יוסף, הנאשם בניסיון אונס ובמעילה באמון אדונו, מגיש בתגובה רשימה של עבירות שעברה המאשימה נגדו. קראו את פסוקים ז-יט וענו על השאלות האלה: א. הצעה מגונה (פסוקים ז-ט)1. מה פירוש **"וַתִּשָּׂא אֵשֶׁת אֲדֹנָיו אֶת עֵינֶיהָ אֶל יוֹסֵף"**? כתבו בלשונכם.
2. כיצד יוסף מגיב ומהם שני נימוקיו (פסוקים ח-ט)?

קראו את דברי רד"ק על פסוק ו ופסוק ט:ו **"וַיַּעֲזֹב". "וְלֹא יָדַע אִתּוֹ מְאוּמָה" – לא היה מסתכל ונזקק לשום דבר שהיה לו, אלא הכל היה מטיל עליו; ומה שיעשה הוא יהיה עשוי, לבד מענין מאכלו, שלא היה עוזב בידו, לפי שהיה מעם אחר, כמו שאומר: "כִּי לֹא יוּכְלוּן הַמִּצְרִים לֶאֱכֹל אֶת הָעִבְרִים לֶחֶם" (בראשית מג , לב).** **ויש דרש (מדרש בראשית רבה פו, ו): "כִּי אִם הַלֶּחֶם אֲשֶׁר-הוּא אוֹכֵל" – זה אשתו, ולשון נקיה הוא.**ט **"כִּי אִם אוֹתָךְ בַּאֲשֶׁר אַתְּ אִשְׁתּוֹ" – וזה מסייע לדברי הדרש שכתבנו (לעיל , ו). או אפשר שמנע ממנו בפרוש והזהירו על אשתו, לפי שהיה "יְפֵה תֹאַר וִיפֵה מַרְאֶה" (לעיל, ו); אע"פ שלא נכתב זה.**1. השוו בין דברי יוסף בפסוק ט ובין המסופר בפסוק ו. מהו ההבדל הבולט ביניהם?
2. מהו הפירוש הדרשני (מסומן בקו תחתון) המובא בדברי רד"ק? כיצד פירוש זה פותר את ההבדל בין הפסוקים?
3. מהו הפירוש האחר של רד"ק ללחם שנמנע מיוסף (פסוק ו)? מהו הביסוס שהוא מביא לדבריו?
4. לאור פירוש זה, כיצד רד"ק מסביר את דברי יוסף המעידים כי פוטיפר מנע ממנו גם את אשתו?

מסקנות ביניים* נסחו מסקנות ביניים בנוגע להתנהגותה של אשת פוטיפר ולמניעיה, ובנוגע להתנהגותו של יוסף ולמניעיו:

|  |  |  |
| --- | --- | --- |
| **הדמות** | **מעשים** | **מניעים** |
| **אשת פוטיפר** |  |  |
| **יוסף** |  |  |

ב. שידול (פסוק י)1. מהו המידע החשוב שמוסיף לנו פסוק י על מעשיה של אשת פוטיפר?
2. כיצד מגיב יוסף למאמציה העקשניים של אשת פוטיפר לפתות אותו?

ג. תקיפה (פסוקים יא-יב)1. מהי "עליית המדרגה" בניסיונותיה של אשת פוטיפר לפתות את יוסף? מה היו נסיבות המעשה? (פסוק יא)
2. כיצד הגיב יוסף? מה נאלץ לעשות?

ד. שיבוש ראיות ועדות שקר (פסוקים יג-יז)1. על פי המסופר עד כה – האם הרימה אשת פוטיפר את קולה בצעקה כאשר הייתה עם יוסף לבד בבית?
2. מדוע הקפידה להוסיף את הפרט הזה לגרסה שסיפרה לאנשי הבית (פסוקים יד-טו) ולפוטיפר (פסוקים יז-יח)?
3. עיינו בדברים פרק כב פסוק כג. לאור החוק המופיע שם – מה עשוי להיות המניע של אשת פוטיפר להעיד שצעקה לעזרה? מה כל כך חשוב בפרט הזה מבחינה משפטית?
4. מהן הנסיבות שבהן נותר בגדו של יוסף אצל אשת פוטיפר על פי גרסתה? מהן הנסיבות על פי המסופר (פסוקים יא-יב)?
5. מדוע לדעתכם אשת פוטיפר שומרת אצלה את בגדו של יוסף (פסוק טז)?

מסקנות סופיות:* על מי לדעתכם מוטלת האשמה על מה שקרה בין יוסף לאשת פוטיפר? כיצד היית פוסקים (מי אשם) לו הייתם השופטים ומה היה גזר הדין (מה העונש)?

פסק דין: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_נימוקים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_גזר דין:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

להלן תשובות לדף העבודה: כתב הגנה במשפט אשת פוטיפר נגד יוסף לשימוש המורה:

א – הצעה מגונה

1. אשת פוטיפר "שמה עין" על יוסף, נדלקה עליו.
2. יוסף מסרב לה. נימוקיו: א – אדונו בוטח בו והוא אינו רוצה למעול באמון; ב – הוא אינו רוצה לחטוא לאלוהים.
3. בפסוק ו מסופר שאדוני יוסף אינו מונע ממנו דבר מלבד הלחם שהוא אוכל, ויוסף אומר שהדבר היחיד שאדונו מונע ממנו הוא אשתו.
4. הלחם הוא כינוי לאישה. כך אין סתירה כלל בין הנאמר בשני הפסוקים.
5. ידוע שהמצרים לא נהגו לאכול לחם עם זרים כמו יוסף. כך מסופר בפרק מג.
6. רד"ק מסביר כי אף על פי שהדבר לא נכתב, אדוני יוסף אסר עליו גם את אשתו.
* נסחו מסקנות ביניים בנוגע להתנהגותה של אשת פוטיפר ולמניעיה, ובנוגע להתנהגותו של יוסף ולמניעיו:

|  |  |  |
| --- | --- | --- |
| **הדמות** | **מעשים** | **מניעים** |
| **אשת פוטיפר** | שמה את עיניה על יוסף מציעה לו לשכב אִתה | מעוניינת בו בשל יופיו ותארו |
| **יוסף** | מסרב בתוקף | נאמן לאדונואינו רוצה לחטוא לאלוהים |

ב. שידול

1. אשת פוטיפר הוסיפה לנסות לפתות את יוסף יום אחר יום.
2. יוסף איתן בסירובו.

ג. תקיפה

1. היא אוחזת בבגדו ולא רק מדברת אליו – עוברת מהצעה מילולית לניסיון פיזי.
2. יוסף בורח מהבית ונאלץ להסיר מעליו את בגדו כדי להתחמק מאחיזתה.

ד. שיבוש ראיות ועדות שקר

1. לא.
2. כדי לטעון שהתנגדה לניסיונו של יוסף לשכב עמה.
3. הצעקה היא ראיה לחוסר שיתוף פעולה מצד האישה, ובלא ראיה כזאת אישה נואפת צפויה לעונש מוות בחוק המקראי.
4. על פי גרסתה – יוסף פשט את בגדיו כאשר בא אליה והשאיר את בגדיו כשנאלץ לברוח במהירות. על פי המסופר, יוסף פשט את בגדיו כדי להיחלץ ממנה.
5. כדי להשתמש בו כראיה לגרסה שסיפרה לבעלה.